laion/Wikipedia-Exotic huggingface dataset:
אבי ניר-פלדקליין

אבי (אברהם) ניר-פלדקליין (נולד ב-13 באוקטובר 1962) הוא דיפלומט ישראלי שמכהן כשגריר ישראל בנורווגיה וכשגריר לא-תושב באיסלנד. כיהן כסמנכ"ל משרד החוץ, כשגריר ישראל בקמרון, בנפאל ובווייטנאם, וכציר ישראל בגרמניה. ניר-פלדקליין נולד וגדל בראשון לציון, בן ליצחק (איציק) ניר (פלדקליין) ומירה (לבית פיכמן), והוא נקרא על שם דודו אברהם פלדקליין שנפל במלחמת השחרור והיה שחמטאי כשרוני. את לימודיו היסודיים עשה בבית הספר חביב ואת לימודי התיכון החל בגימנסיה הריאלית והשלימם בגימנסיה "אריאל". לאחר מכן התגייס לצה"ל ושירת בחיל ההנדסה. את שירותו הדיפלומטי החל בשנת 1991 כצוער במשרד החוץ, ובשנה האחרונה להכשרתו נשלח לסין להשתלמות באוניברסיטת בייג'ינג, על ידי משרד החוץ וקרן רוטשילד. בהמשך, היה הדיפלומט הישראלי הראשון לשרת בשנגחאי, שם שימש שלוש שנים כסגן הקונסול ושנתיים כסגן השגריר בתאילנד. בשנת 1999 שב לישראל ושירת כשנה כדסקאי בחטיבת דרום-מזרח ומזרח אסיה במשרד החוץ. לקראת סוף שנת 2000 נשלח לתפקידו הראשון כשגריר, וכיהן כשגריר ישראל בנפאל במשך כשלוש שנים. עם סיום תפקידו זה שימש כשגריר ישראל בווייטנאם וכשגריר לא-תושב בלאוס. בשנת 2005 חזר שוב לישראל והחל את תפקידו כראש מחלקת צפון-מזרח אסיה במשרד החוץ. בשנים 2007–2009 שימש כשגריר ישראל בקמרון וכשגריר לא-תושב ברפובליקה המרכז-אפריקאית, בגינאה המשוונית, בגבון וברפובליקה של קונגו. בתקופה זו קידם בין היתר את משחק השחמט בקמרון. ב-2009 מונה לקונסול הכללי הראשון של ישראל בדרום-מזרח סין. ב-2012 חזר לישראל לכהן כראש חטיבת אסיה והפסיפיק במשרד החוץ ואחר כך כראש האגף בפועל. בשנת 2014 מונה לציר ישראל בגרמניה. באפריל 2017 קיימו אנשי השגרירות בברלין את ישיבתם השבועית בווילה ואנזה, שבה הוחלט על הפתרון הסופי להשמדת יהודי אירופה. ניר-פלדקליין, שניהל את הישיבה, פתח ואמר: ”נפלה בחלקנו זכות גדולה, מיוחדת ומרגשת לשבת כאן כנציגיה הרשמיים של מדינת ישראל בגרמניה, בחדר הספציפי שבו התכנסו אנשים, ממש כמונו, והחליטו החלטה בלתי נתפסת – להשמיד עם שלם, להשמיד בסיסטמטיות, להכחיד באופן מלא ולא להותיר לו זכר.” בספטמבר 2019 מונה לראש חטיבת אירופה במשרד החוץ, ולאחר כשנה היה לסמנכ"ל משרד החוץ. בדצמבר 2021 מונה לשגריר ישראל בנורווגיה ולשגריר לא-תושב באיסלנד, ובספטמבר 2022 הגיש את כתב האמנתו למלך נורווגיה האראלד החמישי. ניר-פלדקליין הוא בעל תואר ראשון בלימודי מזרח אסיה מהאוניברסיטה העברית בירושלים. נשוי לאיריס, ואב לשניים. אבי ניר-פלדקליין, ברשת החברתית אקס (טוויטר) אבי ניר-פלדקליין, ברשת החברתית LinkedIn אבי ניר-פלדקליין, ברשת החברתית אקס (טוויטר) משרד החוץ אישר מינויים של שגרירים וראשי נציגויות בחו"ל, באתר ynet, 28 בדצמבר 2021 אברהם פלדקליין, באתר יזכור לימים נקראה על שמו הנבחרת הבכירה של מועדון ראשון לציון, המשחקת בליגה הלאומית Cameroon: Israeli Ambassador Promotes Chess Game in Country, AllAfrica, ‏14 בספטמבר 2008 איתמר אייכנר, בווילה שבה הוחלט על "הפתרון הסופי" - ישיבה של שגרירות ישראל בברלין, באתר ynet, 25 באפריל 2017
קצ'ופה

קצ'ופה הוא תבשיל ירקות ובשר ממטבח איי כף ורדה, הנחשב למאכל הלאומי של המדינה. הוא נפוץ גם בקרב הפזורה העולמית של ילידי כף ורדה. קצ'ופה הוא נזיד המבושל בבישול איטי - עד ארבע שעות. הוא מורכב מגרעיני תירס מיובשים (אנ'), פולי שעועית, שורש קסאווה, בטטה, דג או בשר - בקר, עוף, עז או נקניק - ותכופות גם נקניק דם. לכל אי באיי כף ורדה יש גרסה מקומית משלו לתבשיל. תוכן המרכיבים של התבשיל עשוי להשתנות לפי עושר היבול החקלאי בשנה מסוימת ולפי הישג ידה של המשפחה. גרסה נוספת של המאכל היא קצ'ופה מטוגנת - שאריות של קצ'ופה, המטוגנות ומוגשות כארוחת בוקר ביחד עם ביצה, נקניק, או דג מקרל מטוגנים. הקצ'ופה היא מאכל פופולרי גם בסאו טומה ופרינסיפה, שם מוסיפים לו שעועית ירוקה ופול. ככל הנראה היא הובאה לשם מכף ורדה על ידי תושבים שהוגלו לעבדות. מדיה וקבצים בנושא קצ'ופה בוויקישיתוף קצ'ופה, באתר אוניברסיטת מסצ'וסטס בדארטמות', מאורכב באתר Web Archive
טופי רייטאנן

טופי אולי ויהטו רייטאנן (בפינית: Topi Olli Vihto Raitanen; נולד ב-7 בפברואר 1996) הוא אתלט פיני, אלוף אירופה (מינכן 2022) בריצת 3000 מטר מכשולים. באליפות אירופה שנערכה בחודש אוגוסט בברלין שבגרמניה סיים רייטאנן במקום שמיני בגמר ריצת 3000 מטר מכשולים בתוצאה של 8:40.11 דקות. באליפות אירופה באולם שנערכה בחודש מרץ בגלאזגו שבממלכה המאוחדת סיים רייטאנן במקום 13 במוקדמות ריצת 3000 מטר בתוצאה של 7:55.71 דקות, ולא העפיל לגמר. באליפות העולם שנערכה בחודש אוקטובר בדוחה שבקטר סיים רייטאנן במקום 29 במוקדמות ריצת 3000 מטר מכשולים בתוצאה של 8:32.44 דקות, ולא העפיל לגמר. באולימפיאדת טוקיו שנערכה בחודשים יולי-אוגוסט בטוקיו שביפן סיים רייטאנן במקום שמיני בגמר ריצת 3000 מטר מכשולים בשיא אישי חדש של 8:17.44 דקות. באליפות העולם שנערכה בחודש יולי ביוג'ין שבארצות הברית סיים רייטאנן במקום 37 במוקדמות ריצת 3000 מטר מכשולים בתוצאה של 8:43.01 דקות, ולא העפיל לגמר. באליפות אירופה שנערכה בחודש אוגוסט במינכן שבגרמניה זכה רייטאנן במדליית זהב בריצת 3000 מטר מכשולים בתוצאה של 8:21.80 דקות, לפני אחמד עבד אל-וחיד מאיטליה (8:22.35 דקות) ואוסמה זוגלאמי מאיטליה (8:23.44 דקות). ריצת 800 מטר: 1:48.92 דקות (2018) ריצת 1500 מטר: 3:41.88 דקות (2018) ריצת 3000 מטר: 7:56.10 דקות (2019) ריצת 3000 מטר מכשולים: 8:17.44 דקות (2021) ריצת 5 קילומטר: 13:43 דקות (2019) ריצת 1500 מטר: 3:49.63 דקות (2018) ריצת 3000 מטר: 7:55.71 דקות (2019) מדיה וקבצים בנושא טופי רייטאנן בוויקישיתוף טופי רייטאנן, באתר olympedia.org טופי רייטאנן, באתר התאחדות האתלטיקה הבין-לאומית
יורה

האם התכוונתם ל... יורה (גשם) – הגשם הראשון בשנה. יורה (גאולוגיה) – תור גאולוגי המפורסם בכך שהדינוזאורים היו נפוצים בו. יורה (כלי) – כלי בישול גדול. דה יורה – מושג בלטינית שמשמעו לפי החוק. הרי היורה – רכס הרים בין שווייץ לצרפת. יורה (חברה) – יצרנית מכשירי חשמל הנקראת על שם ההרים. חוף היורה – אתר מורשת עולמית השוכן בחוף התעלה האנגלית. כלי ירייה
ג'וש גרין (פוליטיקאי)

ג'ושוע בות' גרין (באנגלית: Joshua Booth Green; נולד ב-11 בפברואר 1970) הוא פוליטיקאי ורופא אמריקאי המכהן כמושל הוואי התשיעי מאז דצמבר 2022. גרין, חבר המפלגה הדמוקרטית, כיהן בעבר כסגן המושל וכחבר בית המחוקקים המדינתי של הוואי, תחילה בבית הנבחרים ולאחר מכן בסנאט. הוא נבחר למשרד המושל לאחר שזכה בבחירות 2022, כמועמד המפלגה הדמוקרטית. גרין נולד בקינגסטון שבמדינת ניו יורק וגדל בפיטסבורג שבפנסילבניה במשפחה יהודית. את לימודיו הגבוהים עשה במכללת סווארת'מור, ולאחר מכן הוסיף ללמוד בבית הספר לרפואה של אוניברסיטת המדינה של פנסילבניה. גרין הגיע להוואי כדי לשרת בחיל שירותי הבריאות הלאומי של מחלקת הבריאות ושירותי האנוש של ארצות הברית כרופא באי הגדול של הוואי. הוא נשאר רופא במחלקות המיון הכפריות של הוואי בעת שירותו הציבורי. ב-2 בנובמבר 2004 נבחר גרין לבית הנבחרים של הוואי, שם ייצג את מחוז הבחירה השישי בטרם נבחר אל הסנאט המדינתי ב-2008. בסנאט היה יושב ראש ועדת הבריאות ושירותי האנוש ושימש כעוזר מנהיג סיעת הרוב. בסנאט, גרין קידם יוזמה ליצירת ביטוח בריאות חובה לילדים על הספקטרום האוטיסטי, וחקיקה זו נכנסה לתוקף ב-1 בינואר 2016. במהלך 2018 פעל למען הגנה משפטית עבור הורים עם מוגבלויות שילדיהם נלקחו מהם בשל נכותם. הוא גם תמך בהעלאת הגיל המינימלי לרכישת מוצרי טבק וסיגריות אלקטרוניות מ-18 ל-21, מה שהפך את הוואי למדינה הראשונה לעשות כן. בבחירות 2018 התמודד גרין לתפקיד סגן מושל הוואי לצד המושל דייוויד איגה, והשניים נבחרו בבחירות הכלליות. איגה הטיל על גרין לטפל במשבר ההומלסים בהוואי, וקרא לו להשתמש ברקע הרפואי שלו כדי להתייחס לאופן שבו מחלות נפש והתמכרות משפיעות על דרי הרחוב בהוואי. ב-3 במרץ 2020 מונה גרין כאיש הקשר של ממשלת הוואי עם קהילת שירותי הבריאות המקומית בכל הנוגע למגפת הקורונה בארצות הברית. באוגוסט 2019 הודיע גרין כי שוקל בכובד ראש התמודדות לתפקיד המושל בבחירות 2022. הוא השיק את מסע הבחירות שלו באורח רשמי ב-10 בפברואר 2022. הוא זכה בפריימריז הדמוקרטי ב-13 באוגוסט. בבחירות זכה גרין בכ-67% מהקולות ונבחר לתפקיד מושל הוואי. מדיה וקבצים בנושא ג'וש גרין בוויקישיתוף אתר האינטרנט הרשמי של מטה הבחירות של ג'וש גרין (באנגלית) אתר האינטרנט הרשמי של סגן המושל ג'וש גרין (באנגלית) ג'וש גרין, ברשת החברתית פייסבוק ג'וש גרין, ברשת החברתית אקס (טוויטר) ג'וש גרין, ברשת החברתית אינסטגרם ג'וש גרין, ברשת החברתית LinkedIn ג'וש גרין, סרטונים בערוץ היוטיוב ג'וש גרין, באתר פליקר קרול ברוורט-דם, From the ER to State Senate and Back, באתר מכללת סווארת'מור, אוקטובר 2012 (באנגלית) דן נאקאסו, Lt. Gov. Josh Green targets homelessness, באתר Honolulu Star-Advertiser‏, 28 בפברואר 2019 (באנגלית) אשלי נאגאוקה, Believe it or not, race to replace Gov. Ige is already taking shape, באתר Hawaii News Now‏, 16 באוגוסט 2019 (באנגלית) קווין דייטון, Lt. Gov. Josh Green Officially Announces His Campaign For Governor, באתר Honolulu Civil Beat‏, 10 באוגוסט 2019 (באנגלית)
סגן מושל הוואי

סגן מושל הוואי (באנגלית: Lieutenant Governor of Hawaii) הוא סגנו של מושל הוואי ומשרה חוקתית במדינת הוואי. כמפורט בפרק חמש, סעיפים 2 עד 6, בחוקת הוואי – סגן המושל הוא יד ימינו של המושל ואחראי על סוכנויות ממשלתיות אחדות. נושא המשרה נבחר בבחירות ישירות בידי תושבי הוואי באותו פתק הצבעה לצד המושל, ומשמש דה יורה כמזכיר המדינה בהוואי. נושא המשרה הופך למושל דה פקטו של הוואי במקרה שהמושל נבצר מלמלא את תפקידיו. מבחינה היסטורית, מבין 14 סגני מושלי הוואי, רק שניים היו חברי המפלגה הרפובליקנית, בעוד השאר היו חברי המפלגה הדמוקרטית. שלושה מהם המשיכו לתפקיד המושל: ג'ורג' אריושי, בן קאייטנו וג'ון ואיהי השלישי. סגן המושל של הוואי מוגבל לשתי קדנציות בנות ארבע שנים כל אחת. ההשבעה לתפקיד מתקיימת ביום שני הראשון של דצמבר ביחד עם זו של המושל לאחר בחירתם למשרותיהם. כהונה בודדת מסתיימת בצהריים ארבע שנים לאחר מכן. על סגן המושל להיות בן שלושים לפחות ולהיות תושב הוואי חמש שנים רצופות טרם יום הבחירות. בניגוד למדינות אחרות בארצות הברית, תפקידו של סגן המושל הוא במשרה מלאה ויש איסור על המשך עבודה במקצועות אחרים או בתפקידים בשכר במהלך הכהונה. מדיה וקבצים בנושא סגן מושל הוואי בוויקישיתוף אתר האינטרנט הרשמי של סגן מושל הוואי (באנגלית) "Hawaii Revised Statutes §26-1(a) (2019)". Hawaiʻi State Legislature. Retrieved 12 February 2019.]
מצטער (שיר)

"מצטער" הוא סינגל שהוקלט על ידי הזמר הישראלי אדם. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק. השיר נכתב והולחן על ידי רחל שפירא והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-10 במאי 1988 בשבוע לאחר מכן נכנס לדירוג במקום ה-11. ב-21 ביוני 1988 עלה השיר למקום הראשון, שם שהה שבועיים רצופים. לבסוף, ב-23 באוגוסט, לאחר ארבעה עשר שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום הראשון – שירו היחידי של אדם שעשה זאת. באותה שנה זכה אדם בתואר "זמר השנה". הבית הראשון של השיר מדבר על גבר מצטער בפני אישה על מקרה חמור שקרה ביניהם. האישה מתוארת כמסומרת והמומה, ובעוד שמסופר כי במקרה עליו הגבר מצטער הוא איבד שליטה. לאחר מכן מתחיל הפזמון, "טו טו טו טו...". בבית השני מסופר כי על-אף רצונה של האישה להפסיק בוויכוח, הגבר המשיך להתעקש ולגדף אותה. בבית האחרון הגבר מבין את חומרת מעשיו, ומתנצל בפני האישה. הוא טוען כי לאורך כל המקרה לא הפסיק לדאוג לה. נטען על ידי ארגונים פמיניסטיים ישראליים כי השיר נכתב על מקרה אונס, בו האנס מצטער על מעשיו. אדם הכחיש טענות אלו ואף ציין כי "מצטער" נכתב על ידי שפירא, אחת מהפזמונאיות הישראליות המוכרות ביותר ופעילה פמיניסטית. המצעד השבועי של רשת ג' מתאריך 10 במאי 1988, פזמונט המצעד השבועי של רשת ג' מתאריך 17 במאי 1988, פזמונט המצעד השבועי של רשת ג' מתאריך 21 ביוני 1988, פזמונט המצעד השבועי של רשת ג' מתאריך 28 ביוני 1988, פזמונט המצעד השבועי של רשת ג' מתאריך 23 באוגוסט 1988, פזמונט תשמ"ח, פזמונט זמר השנה, פזמונט מצטער - אדם - מילים, שירונט אדם לאדם - כוכב, 103FM
מכור לאהבה

"מכור לאהבה" הוא סינגל שהוקלט על ידי הזמר הישראלי אדם. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק. השיר נכתב והולחן על ידי קן ברג'ס נאוה ברוכין והופק על ידי יזהר אשדות. את הגרסה העברית תרגם אהוד מנור. הוא הוצג כמועמד לכניסה למצעד הפזמונים השבועי של רשת ג' ב-8 בנובמבר 1988 בשבוע לאחר מכן נכנס לדירוג במקום ה-27. ב-28 בפברואר 1989 עלה השיר למקום השלישי – המיקום הגבוה ביותר אליו הגיע. לבסוף, ב-11 באפריל, לאחר עשרים שבועות רצופים, יצא מהמצעד השבועי. במצעד הפזמונים העברי השנתי ב-1989 דורג במקום ה-27. במרכז מילות השיר עומד גבר שממאן להכיר בפרידת בת-זוגו ממנו. הוא מתחיל לפתח התמכרות ליופיה, לריחה, לשיערה, לעיניה ולגופה לאחר הפרידה. לעומת זאת, היא בחרה גבר אחר על פניו, שמפתח התמכרות דומה אליה. בפזמון מסביר הגבר כי הוא אינו מוכן להיגמל מההתמכרות שלו אל פרודתו, כיוון שזה גורם לו לתחושת חנק בגרון. המצעד השבועי של רשת ג' מתאריך 8 בנובמבר 1988, פזמונט המצעד השבועי של רשת ג' מתאריך 11 בנובמבר 1988, פזמונט המצעד השבועי של רשת ג' מתאריך 28 בפברואר 1989, פזמונט המצעד השבועי של רשת ג' מתאריך 11 באפריל 1989, פזמונט תשמ"ט, פזמונט מכור לאהבה - אדם - מילים, שירונט
שקיעה אחת

"שקיעה אחת" הוא סינגל שהוקלט על ידי הזמר הישראלי אדם בהשתתפות הזמרת הישראלית־אוסטרית תמנה בראואר. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק. השיר נכתב על ידי אלונה קמחי והולחן על ידי יזהר אשדות, שגם הפיק אותו. הוא הוצג כמועמד לכניסה למצעד הפזמונים השבועי של רשת ג' ב-23 באוגוסט 1988 בשבוע לאחר מכן נכנס לדירוג במקום ה-13. ב-18 באוקטובר 1988 עלה השיר למקום בראשון, שם שהה שבועיים רצופים. לבסוף, ב-27 בדצמבר, לאחר שישה עשר שבועות רצופים, יצא מהמצעד השבועי. במצעד הפזמונים העברי השנתי ב-1989 דורג במקום ה-16. ב-27 ביוני 2024 נפטר הזמר אדם מסרטן הריאה. בעקבות כך, הוחלט לקיים מופע מחווה בשם "חברים שרים אדם" כבר בחודש העוקב למותו, בערב שתוארך ל-22 ביולי באותה השנה. במהלך המופע, ביצעה אינטרנשיונל את "שקיעה אחת" ו"הכרזת מלחמה". את הראשון מביניהם, הוחלט להקליט באולפן הקלטות ולהפיצו כסינגל. את "שקיעה אחת" הוציאו לאור ב-18 באוגוסט 2024 בהוצאת חברת התקליטים דנה מיוזיק. לאחר מותו של אדם, הוחלט לקיים ערב מחווה בשם "חברים שרים אדם". במסגרת המופע, השתתפו עשרות מוזיקאים ביניהם דנה אינטרנשיונל, אילנה אביטל, אילנית, דפנה דקל, זהבה בן, ירדנה ארזי, עברי לידר, עופר ניסים ורוני דואני. במסגרתו, ביצעה אינטרנשיונל את "שקיעה אחת" ו"הכרזת מלחמה". בהמשך לכך, הקליטה את הראשון מביניהם באופן רשמי והגרסה הסופית פורסמה ב-18 באוגוסט 2024. בעטיפת הסינגל מצוינת השורה: ”מחווה לאליל נעוריי אדם ז"ל” כאות הערכה לאדם. על השיר אמרה אינטרנשיונל: ”תודה לאדם על מה שהיה בשבילי בגיל הנעורים ועל האדם שהיה / עד יומו האחרון נלחם בגבורה במחלה ונאבק למען שחרור החטופים”. עוד הוסיפה: ”אהבתי בילדות את מדונה, סינדי לאופר, דיוויין, עפרה חזה, דפש מוד, אבל אז הגיע אדם וכזה דבר לא היה בארץ. הקול, ההופעה, הנוכחות , היופי – והשירים. תופעת האדמניה התלקחה ואני מודה, גם אני הייתי שם. זוכרת את ההופעה בבת ים שאני צועקת עד צרידות עם עוד אלפי בנות: 'אדם! אדם!'”. גרסתה של אינטרנשיונל ל"שקיעה אחת" זכה לשבחים ביקורתיים מטעם המבקרים השונים. מבקר המוזיקה יוסי חרסונסקי העניק לגרסה שלושה כוכבי זהב והצהיר: ”דנה אינטרנשיונל בחרה לחדש את השיר לערב המחווה לאדם. ההפקה המוסיקלית עדכנה את השיר באוריינטציה של EDM (אלקטריק דאנס מיוזיק), אבל שיטחה אותו בכל הקשור לעומק החוויה והתובנה”. באתר של אייס טענו שמדובר ”במחווה מצמררת של דנה אינטרנשיונל לזמר אדם”. שקיעה אחת, באוסף המוזיקה הישראלית המצעד השבועי של רשת ג' מתאריך 23 באוגוסט 1988, פזמונט המצעד השבועי של רשת ג' מתאריך 30 באוגוסט 1987, פזמונט המצעד השבועי של רשת ג' מתאריך 18 באוקטובר 1988, פזמונט המצעד השבועי של רשת ג' מתאריך 25 באוקטובר 1988, פזמונט המצעד השבועי של רשת ג' מתאריך 27 בדצמבר 1988, פזמונט תשמ"ט, פזמונט לאחר מאבק במחלת הסרטן: הזמר אדם הלך לעולמו, באתר www.israelhayom.co.il "מקיימים את צוואתו": מופע מחווה מיוחד לזכרו של הזמר אדם - וואלה תרבות, באתר וואלה, ‏2024-07-08 Shmuel Malul (2024-07-22), דנה אינטרנשיונל - שקיעה אחת & הכרזת מלחמה | מופע מחווה לאדם, נבדק ב-2024-08-17 חברים שרים אדם - כרטיסים למופע הנצחה מיוחד לזכר הזמר האגדי אדם - קופת תל אביב, באתר קופת תל אביב במחווה לאליל נעוריה: דנה אינטרנשיונל חידשה את "שקיעה אחת" של אדם דנה אינטרנשיונל שקיעה אחת, באתר yosmusic.com, ‏2024-08-18 דנה אינטרנשיונל במחווה לאליל נעוריה שנפטר, באתר Ice, ‏2024-08-19
תימנה בראואר

תִימנה בראואר (נולדה ב-1 במאי 1961 בווינה שבאוסטריה) היא זמרת-יוצרת אוסטרית־ישראלית. לאורך הקריירה המוזיקלית שלה שיתפה פעולה עם הפסנתרן הישראלי אליאס מאירי. אביה הוא אריק בראואר. בראואר ייצגה את אוסטריה באירוויזיון 1986, שהתקיים בנורווגיה, עם השיר "Die Zeit ist einsam". היא הגיעה למקום ה-18. בנוסף, בשנת 2007 השתתפה בתחרות הריקודים האוסטרית "Dancing Stars", ודורגה במקום העשירי. בשנת 1988 שרה קולות רקע בשירו של הזמר אדם "שקיעה אחת" מאלבומו "מרחוק לרחוק". 1987: Orient 1992: Mozart "Anders" 1996: Tefila-Prayer / Jewish Spirituals 1997: Chansons et violons 1999: Die Brauers 2001: Songs from Evita 2001: Voices for Peace 2005: Kinderlieder aus Europa 2006: Der kleine Mozart אתר האינטרנט הרשמי של תימנה בראואר תימנה בראואר, במסד הנתונים הקולנועיים IMDb (באנגלית) תימנה בראואר, במסד הנתונים הקולנועיים KinoPoisk (ברוסית) תימנה בראואר, באתר ספוטיפיי תימנה בראואר, באתר MusicBrainz (באנגלית) תימנה בראואר, באתר דיזר תימנה בראואר, באתר Discogs (באנגלית) תימנה בראואר, באתר Songkick (באנגלית) תימנה בראואר, באתר בילבורד (באנגלית) מרטין אנגלברג, פיצול האישיות של תימנה, מעריב, 16 בפברואר 1986 מרטין אנגלברג, תימנה מאוכזבת מהשיפוט הישראלי, מעריב, 9 במאי 1986 יעקב בר-און, ‏נציגת אוסטריה היהודייה באירוויזיון: "בחרו בי להראות שהם לא נאצים", באתר מעריב אונליין, 4 בפברואר 2019 Eurovision 1986 Results: Voting & Points שקיעה אחת באתר סטריאו ומונו
לנה אוברדורף

לנה סופי אוברדורף (בגרמנית: Lena Sophie Oberdorf; נולדה ב-19 בדצמבר 2001) היא כדורגלנית גרמנייה המשחקת בעמדת הקשרית בבאיירן מינכן מהבונדסליגה לנשים ובנבחרת גרמניה. אוברדורף נולדה בגבלסברג(אנ') שבגרמניה למשפחה עם זיקה לכדורגל כשגם אחיה טים הוא כדורגלן. נחשבת לשחקנית ורסטילית בעלת יכולת לשחק בעמדות מגוונות על המגרש, אך משחקת בעיקר כקשרית מרכזית. אוברדוף שחקה עד גיל 16 בקבוצות של גברים ואף הייתה לקפטנית של הקבוצה. ב-2018, בגיל 17, הצטרפה לאסן מהבונדסליגה ושיחקה בה שתי עונות, כשבעונת 2019/2020 הגיעה עם הקבוצה עד לגמר הגביע הגרמני שם הפסידה בפנדלים לוולפסבורג. ב-2020 עברה לשחק בוולפסבורג ולקחה חלק בזכיית הקבוצה בגביע בעונה זו. בעונת 2021/2022 זכתה עם הקבוצה בדאבל שכלל זכייה באליפות ובגביע הגרמני. בעונת 2022/23 זכתה עם הקבוצה בגביע הגרמני ואף הגיעה לגמר ליגת האלופות לנשים בו הפסידה קבוצתה לברצלונה בתוצאה 2–3. ב-15 בפברואר 2024 הודיעה קבוצת הנשים של באיירן מינכן על החתמתה של אוברדורף בחוזה מקיץ 2024. אוברדוף שיחקה בנבחרות הצעירות של גרמניה וזכתה באליפות אירופה לנערות עד גיל 17 בשנת 2017. בטורניר זה נבחרה לשחקנית המצטיינת. בגיל 17 זומנה לסגל הנבחרת הבוגרת לקראת מונדיאל 2019, ומאז הפכה לשחקנית הרכב קבועה. אוברדורף לקחה חלק משמעותי בנבחרת ביורו 2022 כשהגיעה יחד עם הנבחרת לגמר, שם הפסידה לאנגליה. לאחר הטורניר, נבחרה אוברדורף על-ידי אופ"א לשחקנית הצעירה המצטיינת של הטורניר. ב-16 ביולי 2024, קרעה אוברדורף את הרצועה הצולבת במהלך משחק מוקדמות יורו 2025 מול אוסטריה. וולפסבורג בונדסליגה (1): 2021/2022. הגביע הגרמני (3): 2020/2021, 2021/2022, 2022/23. נבחרת גרמניה אליפות אירופה בכדורגל נשים עד גיל 17: 2017 אליפות אירופה בכדורגל נשים: סגנית ב-2022 תארים אישיים מדליית פריץ ואלטר לכדורגלנית הגרמניה הצעירה: זהב ב-2020, כסף ב-2019, ארד ב-2018. השחקנית הטובה ביותר באליפות אירופה בכדורגל נשים עד גיל 17<ref2017. השחקנית הצעירה הטובה ביותר באליפות אירופה בכדורגל נשים<ref2022. נבחרת הטורניר באליפות אירופה בכדורגל נשים<ref2022. מדיה וקבצים בנושא לנה אוברדורף בוויקישיתוף לנה אוברדורף, ברשת החברתית אינסטגרם לנה אוברדורף, באתר Soccerdonna (בגרמנית) לנה אוברדורף, באתר Soccerway לנה אוברדורף, באתר WorldFootball.net לנה אוברדורף, באתר FootballDatabase.eu לנה אוברדורף, באתר ESPN Donald McRae, Germany’s Lena Oberdorf: ‘Parents shouted: don’t get run over by a girl’, The Guardian, ‏15 July 2023 לנה אוברדורף: 2028, באתר באיירן
חופשי (אלבום של אדם)

"חופשי" הוא אלבום האולפן השלישי של הזמר הישראלי אדם. את האלבום הוציאה בשנת 1989 לאור חברת התקליטים פונוקול בשני פורמטים: תקליטור בקטלוג 2–1001 ותקליט בקטלוג 1001-1. "חופשי" לא זכה להצלחה מסחרית לה זכו שני אלבומיו הראשונים. "תפקיד חיי" היה הסינגל היחידי שהצליח להיכנס למצעד הפזמונים השבועי של רשת ג'. אדם סיפר כי באותה עת קיבל מספר שירים מחברו הטוב רון רוזנפלד. את השירים סינן מתי כספי, שהפיק את "חופשי". לטענתו, באותה תקופה הקהל שלו לא הבין את כוונתו האמיתית בשיריו ואת תוכניהם. על שיתוף הפעולה ביניהם סיפר כספי כי הוא למד מאדם המון. לדבריו, היו לו שאיפות ומטרות מיוחדות באלבום הזה. הוא רצה להביא גוון אחר שלו שמאזיניו טרם שמעו. ”העבודה ביחד הייתה מרתקת. אדם הוא איש קשה ולא ממקום רודה, הוא יודע בדיוק מה הוא רוצה לעשות” – אמר כספי. בהתאם למסורת של אדם נכללה באלבום גרסת כיסוי לשיר ישראלי מוכר. ביצירה זו החליט לבצע את "בלדה בין כוכבים", פזמון שכתב יענקל'ה רוטבליט והלחין שלום חנוך. השיר בוצע במקור על ידי מרדכי "פופיק" ארנון. לימים שיבח ארנון את אדם על גרסתו. מידע על האלבום חופשי באתר MusicBrainz האלבום חופשי באתר Discogs האלבום חופשי באתר אפל מיוזיק רז שכניק, רדיו 103FM, הזמר אדם התארח באולפנו של רז שכניק וביחד חזרו אל אלבומו השלישי 'חופשי' (1989) • בשיחה אינטימית סיפר על שיתוף הפעולה עם מתי כספי אדם* – חופשי, דיסקוגס
רון רוזנפלד

רון רוזנפלד (נולד ב-16 ביוני 1964 בתל אביב-יפו שבישראל) הוא זמר-יוצר, פזמונאי ומלחין ישראלי; סולן וכותב השירים של להקת "פורטרט". רוזנפלד הוא גם הבעלים של חברת רהיטי קונספט, המעוצבים בהשראת ז'אנר הרוק אנד רול. רוזנפלד נולד בתל אביב-יפו לשרה וליורם. בגיל 6 עבר עם הוריו להרצליה. את לימודיו התיכוניים עשה בבית הספר "אורט" בעיר במגמת אדריכלות. באותה עת, הקים עם חבריו הקרובים להקה שהופיעה בקביעות במועדון "הפינגווין" בתל אביב. את שירותו בצה"ל עשה כטבח. בשנת 1988 כתב עבור אילנה אביטל את השיר "סוף הצד", שהגיע למקום ה-32 במצעד הפזמונים השנתי של רשת ג'. שנה לאחר מכן הלחין לאדם את "תפקיד חיי", הסינגל המצליח ביותר מתוך האלבום חופשי. באותה שנה הקים יחד עם אלי ניסן (גיטרה, זמרה), נושי פז (תופים), יוסי עזר (בס), ערן שרון (קלידים), ליאור בלכר ואמיר פרי (חצוצרות) את להקת פורטרט. סיגנל הבכורה שלהם, "הכל מבינה", פורסם בשנת 1991, ובוצע על בימת הפסטיגל. אלבום הבכורה של הלהקה, הכל מבינה, יצא לאור כשנה לאחר מכן, וכלל גרסת כיסוי לשירו של דורי בן זאב, "ואתם רוקדים" ואת "כמה זה מתוק". האלבום השני נקרא "הפורטרט האחרון" (1993) בשנת 1995 פורסם האלבום האחרון של הלהקה לפני ההפסקה שלקחו, "פונקי ביזנס". בשנת 2003 הקליטה להקת חמסה את השיר "חייב למות עליי", שכתב רוזנפלד. הוא סיים במקום השביעי במצעד הפזמונים השנתי של תשס"ג – שירו הגבוה ביותר של רוזנפלד במצעדי הפזמונים השונים. בשנת 2006 התאחד עם להקת פורטרט בהוצאת האלבום "ארבע על ארבע". ב-2010 הקים רוזנפלד חברת רהיטים. את הרעיון הגה בזמן שביקש מיצרן תיבות להגברה להרכיב עברו מזנון לטלוויזיה שלו בהשראת ארגזי הבמה. בשנת 2017 הוציא את אלבום הסולו הראשון שלו, "לשם מה". רון רוזנפלד, ברשת החברתית פייסבוק רון רוזנפלד, באתר אפל מיוזיק (באנגלית) רון רוזנפלד, באתר ספוטיפיי רון רוזנפלד (1964-), דף שער בספרייה הלאומית הכול מבינה (אלבום) - פורטרט, פזמונט הפורטרט האחרון, באתר MOOMA אתה חייב למות עליי - חמסה, פזמונט אלעד בילו, פורטרט עצבני: רון רוזנפלד מוציא אלבום סולו ראשון, באתר כלכליסט, 25 ביולי 2017
מפרץ סוספירוס

מפרץ סוספירוס (באנגלית: Suspiros Bay ;מילולית: "מפרץ האנחות") הוא מפרץ קטן, בקצה המערבי של האי ז'ואנוויל, בקבוצת איי ז'ואנוויל, שבקצה הצפון-מזרחי של חצי האי האנטארקטי, בארץ גרהאם שבאנטארקטיקה. המפרץ ממוקם בסמוך מדרום למצוקי מאדר; וממערב לעמק בלנה. שמו של במפרץ הוצע על ידי קפטן אמיליו ל. זיאז (Emilio L. Diaz) שהיה מפקד כוח המשימה האנטרקטקי הארגנטינאי (1951 – 1952). השם מתייחס לקושי של כוח המשימה להקיף את המפרץ. בספרדית "סוספירוס" משמעו "אנחות".
תפקיד חיי

"תפקיד חיי" הוא סינגל שהוקלט על ידי הזמר הישראלי אדם. הוא יצא לאור בשנת 1989, על ידי חברת התקליטים "פונוקול", כסינגל מתוך האלבום "חופשי". השיר נכתב והולחן על ידי אהוד מנור ורון רוזנפלד והופק על ידי מתי כספי. הוא הוצג כמועמד לכניסה למצעד הפזמונים השבועי של רשת ג' ב-3 באוקטובר 1989 בשבוע לאחר מכן נכנס לדירוג במקום ה-13. ב-7 בנובמבר 1989 עלה השיר למקום הראשון, שם שהה שבועיים רצופים. לבסוף, ב-6 בפברואר 1990, לאחר שנים עשר שבועות רצופים, יצא מהמצעד השבועי. במצעד הפזמונים העברי השנתי ב-1990 דורג במקום ה-24. השיר מתמקד בארבעה זמנים שונים בחייו של נער. תחילה מוצג ילד שחולם על תפקיד חייו. הוא נותן בבית הראשון דוגמה להיותו אמן. בנוסף, באותו הבית הוריו שואלים אותו על מידת אהבתו לאימו ולאביו כאינדיבידואלים. הילד מהוסס, ולימים הבין כי הוא החמיץ את תפקיד חייו. בבית השני גדל הילד והפך לנער שהתאהב בנערה שלמדה עמו באותה הכיתה. פעם נוספת נשאלת בפניו שאלה, הפעם האם אהבתו אליה תימשך לעד. הוא שוב ניצב מהוסס. תחושת ההחמצה חוזרת על עצמה גם כאן וגם בבית השלישי והרביעי, בזמן טקס ההשבעה שלו בסיום שלב הטירונות בצבא ובחשבון נפש לגבי הקריירה שלו בהתאמה. תפקיד חיי, באוסף המוזיקה הישראלית המצעד השבועי של רשת ג' מתאריך 3 באוקטובר 1989, פזמונט המצעד השבועי של רשת ג' מתאריך 10 באוקטובר 1989, פזמונט המצעד השבועי של רשת ג' מתאריך 7 בנובמבר 1989, פזמונט המצעד השבועי של רשת ג' מתאריך 14 בנובמבר 1989, פזמונט המצעד השבועי של רשת ג' מתאריך 6 בפברואר 1990, פזמונט תש"ן, פזמונט תפקיד חיי - אדם, שירונט